Predlog SKLEP SVETA o stališču, ki ga Evropska unija zavzame v Odboru za sodelovanje, ustanovljenim s Sporazumom o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani in Rusko federacijo na drugi z dne 24. junija 1994 v zvezi z vzpostavitvijo seznama spravnih posrednikov /* COM/2012/0593 final - 2012/0287 (NLE) */





OBRAZLOŽITVENI MEMORANDUM 1. OZADJE PREDLOGA V okviru postopka pristopa Ruske federacije k Svetovni trgovinski organizaciji sta Evropska unija in Ruska federacija sklenili ter podpisali dvostranski Sporazum v obliki izmenjave pisem in protokola o tehničnih podrobnostih o upravljanju tarifnih kvot, ki se uporabljajo za izvoz lesa iz Ruske federacije v Unijo (v nadaljnjem besedilu: Protokol), in Sporazum o trgovini z deli in komponentami motornih vozil med Unijo in Rusko federacijo (v nadaljnjem besedilu: Sporazum). Člen 25 Protokola in člen 12 Sporazuma predvidevata uporabo postopka reševanja sporov, določenega s Sklepom Sveta za sodelovanje, ustanovljenega s Sporazumom o partnerstvu in sodelovanju med Evropskimi skupnostmi in njihovimi državami članicami na eni strani in Rusko federacijo na drugi z dne 24. julija 1994 (v nadaljnjem besedilu: Sporazum o partnerstvu), za določitev postopkovnih pravil za reševanje sporov v skladu z navedenim sporazumom, sprejetim 7. aprila 2004 (v nadaljnjem besedilu: Sklep Sveta za sodelovanje o reševanju sporov). Odstavek 1 člena 4 navedenega sklepa določa vzpostavitev okvirnega seznama spravnih posredovalcev za reševanje sporov, ki ga določita pogodbenici v okviru Odbora za sodelovanje, ustanovljenega na podlagi Sporazuma o partnerstvu. Da bi zagotovili učinkovito delovanje mehanizmov za reševanje sporov iz člena 25 Protokola in člena 12 Sporazuma, sta se Komisija in vlada Ruske federacije dogovorili o imenih 15 posameznikov, ki se jih uvrsti na seznam spravnih posredovalcev, kot določa Sklep Sveta za sodelovanje o reševanju sporov. 2. REZULTATI POSVETOVANJ Z ZAINTERESIRANIMI STRANMI IN OCEN UČINKA Priloženi predlog je predlog za pravni instrument, s katerim se odobri stališče Evropske unije v Odboru za sodelovanje v zvezi z navedenim vprašanjem. 2012/0287 (NLE) Predlog SKLEP SVETA o stališču, ki ga Evropska unija zavzame v Odboru za sodelovanje, ustanovljenim s Sporazumom o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani in Rusko federacijo na drugi z dne 24. junija 1994 v zvezi z vzpostavitvijo seznama spravnih posrednikov SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 207(4) v povezavi s členom 218(9) Pogodbe, ob upoštevanju predloga Evropske komisije, ob upoštevanju naslednjega: (1) V skladu s členom 4 Sklepa Sveta za sodelovanje, ustanovljenega s Sporazumom o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Rusko federacijo na drugi z dne 24. junija 1994[1], za določitev postopkovnih pravil za reševanje sporov v skladu z navedenim sporazumom, sprejetim 7. aprila 2004 (v nadaljnjem besedilu: Sklep Sveta za sodelovanje o reševanju sporov), Odbor za sodelovanje vzpostavi okvirni seznam 15 posameznikov, ki bodo delovali kot spravni posredovalci. (2) Protokol med Evropsko unijo in vlado Ruske federacije o tehničnih podrobnostih v skladu s Sporazumom v obliki izmenjave pisem med Evropsko unijo in vlado Ruske federacije o upravljanju tarifnih kvot, ki se uporabljajo za izvoz lesa iz Ruske federacije[2] v Evropsko unijo (v nadaljnjem besedilu: Protokol), se začasno uporablja od datuma pristopa Rusije k Svetovni trgovinski organizaciji do začetka njegove veljavnosti. (3) Sporazum med Evropsko unijo in vlado Ruske federacije o trgovini z deli in komponentami motornih vozil med Evropsko unijo in Rusko federacijo[3] (v nadaljnjem besedilu: Sporazum) se začasno uporablja od datuma pristopa Rusije k Svetovni trgovinski organizaciji do začetka njegove veljavnosti. (4) V skladu s členom 25 Protokola in členom 12 Sporazuma se spori lahko predložijo spravnemu odboru v skladu s členom 3 Sklepa Sveta za sodelovanje o reševanju sporov. (5) Komisija in vlada Ruske federacije sta se dogovorili o imenih 15 posameznikov, ki se jih uvrsti na okvirni seznam spravnih posredovalcev. (6) Zato je treba sprejeti stališče, ki bo v imenu Evropske unije zastopano v Odboru za sodelovanje – SPREJEL NASLEDNJI SKLEP: Člen 1 Stališče Evropske unije v Odboru za sodelovanje temelji na osnutku sklepa navedenega organa, ki je priložen k temu sklepu. Člen 2 Sklep Odbora za sodelovanje se po sprejetju objavi v Uradnem listu Evropske unije. Člen 3 Ta sklep začne veljati z dnem sprejetja. V Bruslju, Za Svet Predsednik PRILOGA I OSNUTEK SKLEPA Št. 1 ODBORA ZA SODELOVANJE MED EU IN RUSIJO z dne […] 2012 o vzpostavitvi seznama spravnih posredovalcev iz člena 4 Sklepa Sveta za sodelovanje o reševanju sporov z dne 7. aprila 2004 ODBOR ZA SODELOVANJE JE – ob upoštevanju člena 4 Sklepa Sveta za sodelovanje, ustanovljenega s Sporazumom o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani in Rusko federacijo na drugi, za določitev postopkovnih pravil za reševanje sporov v skladu z navedenim sporazumom, sprejetim 7. aprila 2004, ob upoštevanju naslednjega: (1) V skladu s členom 4 Sklepa Sveta za sodelovanje, ustanovljenega s Sporazumom o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani in Rusko federacijo na drugi, za določitev postopkovnih pravil za reševanje sporov v skladu z navedenim sporazumom, sprejetim 7. aprila 2004, Odbor za sodelovanje določi okvirni seznam 15 posameznikov, ki so pripravljeni in sposobni delovati kot spravni posredovalci. (2) Člen 12 Sporazuma o trgovini z deli in komponentami motornih vozil med Evropsko unijo in Rusko federacijo, podpisanega 16. decembra 2011 v Ženevi, in člen 25 Protokola o tehničnih podrobnostih v skladu s Sporazumom v obliki izmenjave pisem med Evropsko unijo in Vlado Ruske federacije o upravljanju tarifnih kvot, ki se uporabljajo za izvoz lesa iz Ruske federacije v Evropsko unijo, ki sta ju Evropska unija in vlada Ruske federacije podpisala 16. decembra 2011 v Ženevi, predvidevata, da se spori lahko predložijo spravnemu odboru v skladu s členom 3 Sklepa Sveta za sodelovanje o reševanju sporov. (3) Pogodbenici sta se dogovorili o seznamu 15 imen – SPREJEL NASLEDNJI SKLEP: Člen 1 Seznam 15 spravnih posredovalcev je določen v Prilogi k temu sklepu. Člen 2 Ta sklep začne veljati na dan sprejetja. Z dne … … … ….. Za Odbor za sodelovanje Za Evropsko unijo || Za Rusko federacijo || Priloga Seznam spravnih posredovalcev Spravni posredovalci, ki jih predlaga EU: Bourgeois, Jacques. Ehlermann, Claus –Dieter. Kuijper, Pieter Jan. Sacerdoti, Giorgio. Torrent, Ramon. Spravni posredovalci, ki jih predlaga Ruska federacija: Komarov, Alexander Makovsky, Alexander Martynov, Anatoly Shumilov, Vladimir Velyaminov, Georgy Predsedniki: Luzius Wasescha (Švica) Crawford Falconer (Nova Zelandija) Christan Haberli (Švica) Paul Richard O'Connor (Avstralija) Helge Seland (Norveška) [1] UL L 327, 28.11.1997, str. 3. [2] UL L 57, 29.2.2012, str. 3. [3] UL L 57, 29.2.2012, str. 15.